**REFERAT FRA MØTE I SANDEFJORD ROTARY KLUBB**

**Tid:** Onsdag 30. august 2017, kl. 18.30

**Sted:** Rotaryrommet, Rica Park Hotell Sandefjord

**Til stede:** Medlemmer (36) og 1 reflektant, Erik Strand (ble opptatt som medlem).

Møtet ble ledet av president Ragnhild Stein som ønsket velkommen. Det var ingen spesielle Rotary-saker eller fødselsdager.

3 minutt-foredrag ble holdt av Even Fladberg (medlemskomiteen). Tema var maritim elektrifisering, med landstrøm, hybridskip og helelektriske fartøy, aktualisert med Color Lines nye landsstrømsanlegg på brygga i Sandefjord og fergen Color «Hybrid» som settes i trafikk til Strømstad i 2020. Utslippreduksjon er stikkordet.

Erik Strand (71) ble opptatt som medlem. Han er fra Oslo, nå bosatt i Kjerringvik. Veldig glad i Vestfold/Sandefjord, vært på besøk årlig fra han var to år. Har arbeidet med assuranse/forsikring innen shipping.

**Egoforedrag Guy Poupart**

Guy Poupart (f. 1963) har nylig gjort comeback i SRK. Han er opprinnelig fra Luxembourg, en av Europas minste stater. Har også bodd i Sveits og Østerrike og snakker en rekke språk. Er lidenskapelig opptatt av natur/realfag og musikk, med orgel som spesialfelt. Ble organist som femtenåring. Er også korleder og orgelkonsulent.

Spiller Cembalo i «Bare Barokk», som spiller barokkmusikk. Er også kunstnerisk leder for Valen-koret i Vestfold.

Underviser ved SVGS (fra 2014).

Har vært forsker og programmerer.

Guy brukte halve innlegget på en spennende reise om orgelet, fra oppfinnelsen 273 år f. kr. og dagens mangfold av varianter. Verdens største har over 28 000 piper og står i et shoppingsenter i Philadelphia. Vi fikk også vite at det hovedorgelet i Nidarosdomen har blitt restaurert for rundt 50 millioner kroner. Og kronen på verket er kanskje at Guy har eget husorgel, og noen av pipene har han selv laget!

Presidenten takket for møtet og oppfordret flest mulig av klubbens medlemmer til å stille på neste møte, omvisning på vegvesenet rigg/anlegg på E18 ved Farris, onsdag 6. september 2017.

Møtet ble hevet kl. 19.30.

Referent Even Fladberg